****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpils

2020.gada 13.augustā **Nr.361**

(prot. Nr., 36.§)

**Par grozījumiem Nr.2 Daugavpils pilsētas domes 2017.gada 24.novembra lēmumā Nr.661 “Par nekustamā īpašuma Parka ielā 2, Daugavpilī, daļas nodošanu**

**bezatlīdzības lietošanā biedrībai „Zirgu sporta cienītāju bērnu klubs””**

Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas ceturto primpunktu, trešo, trešo prim, piekto un sesto daļu, Daugavpils pilsētas domes, turpmāk – Dome, 2017.gada 24.novembra lēmumu Nr.661 “Par nekustamā īpašuma Parka ielā 2, Daugavpilī, daļas nodošanu bezatlīdzības lietošanā “Zirgu sporta cienītāju bērnu klubs””, 2019.gada 28.novembra Domes lēmumu Nr.744 “Par grozījumiem Daugavpils pilsētas domes 2017.gada 24.novembra lēmumā Nr.661 “Par nekustamā īpašuma Parka ielā 2, Daugavpilī, daļas nodošanu bezatlīdzības lietošanā biedrībai “Zirgu sporta cienītāju bērnu klubs””,

izskatot biedrības “Zirgu sporta cienītāju bērnu klubs”, reģistrācijas Nr.40008068904, juridiskā adrese: Parka iela 2, Daugavpils, 2020.gada 14.jūlija iesniegumu (reģistrēts Domē 2020.gada 14.jūlijā ar Nr.1432/1.2.-6) ar lūgumu papildus piešķirt bezatlīdzības lietošanā nekustamā īpašuma ar kadastra Nr. 0500 040 1501, Parka ielā 2, Daugavpilī, daļu - ēku ar kadastra apzīmējumu 0500 040 1501 010, zirgu stallim,

ņemot vērā to, ka saskaņā ar Valsts ieņēmumu dienesta 2016.gada 1.novembra lēmumu Nr.30.6-8.2/89882 biedrībai “Zirgu sporta cienītāju bērnu klubs” ir sabiedriskā labuma organizācijas statuss darbības jomās – sporta atbalstīšana, Domes Īpašuma komitejas 2020.gada 6.augusta sēdes atzinumu, Domes Finanšu komitejas 2020.gada 6.augusta sēdes atzinumu, atklāti balsojot: PAR – 12 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Izdarīt Domes 2017.gada 24.novembra lēmumā Nr.661 “Par nekustamā īpašuma Parka ielā 2, Daugavpilī, daļas nodošanu bezatlīdzības lietošanā “Zirgu sporta cienītāju bērnu klubs”” šādus grozījumus:

1.1. aizstāt lēmuma 1.2.apakšpunktā skaitļi “3450” ar skaitli “3530”;

1.2. papildināt lēmuma 1.punktu ar 1.4.apakšpunktu šādā redakcijā:

“1.4. būvi (šķūni) ar kadastra apzīmējumu 0500 040 1501 010, 21,1 m2 platībā”;

11.3. lēmuma 2.punktu izteikt šādā redakcijā:

“Uz 2020.gada 31.jūliju būves ar kadastra apzīmējumu 0500 040 1501 010 bilances vērtība sastāda 0,00 EUR, būves ar kadastra apzīmējumu 0500 040 1501 011 bilances vērtība sastāda 0,00 EUR, būves ar kadastra apzīmējumu 0500 040 1501 016 bilances vērtība sastāda 0,00 EUR un zemesgabala 17161 m2 platībā ar kadastra apzīmējumu 0500 040 1501 sastāda 26957,73 EUR (divdesmit seši tūkstoši deviņi simti piecdesmit septiņi eiro un 73 centi)”.

2. Uzdot Domes Īpašuma pārvaldīšanas departamentam sagatavot vienošanās projektu par grozījumu izdarīšanu Līgumā.

Domes priekšsēdētājs *(personiskais paraksts)* I.Prelatovs